Cadau, Eth Hereishet, Anèra e Camors

**Cadaus, (Eth ?) Hereishet, Anèra e Camors** (*Cazaux-Fréchet-Anéran-Camors* en francés) qu'ei ua comuna gascona de Comenge, ena Vath de Loron, situada en eth departament deths Hauts Pirenèus e era region d', ancianament de Mieidia-Pirenèus. 

## Geografia

## Toponimia
### Cadaus
Era prononciacion qu'ei [ka'daws (dé héré'chét)] (grafia fonetica deths autors). Eras fòrmas ancianas que son : *Cazaux en Aure* en 1723-1769, *Cazeaux-Debat en Loron* en 1738, *Cazeaux-Dessus en Loron* en 1738, *Cazaux de Louron* en 1790 e 1806.

Segon Dauzat, *Cadaus* que vien deth latin *cas-ale* ( de *casa*, « ostau, puish proprietat rurau »), « meitaderia ».
Segon Negre, citat per M. Grosclaude, *Casaus* que vien deth gascon *casal*, [---->] *casau*, « ancian mot *òrt*, proprietat rurau, tèrras qui dependen dera casa, claus ».

Segon Miquèu Grosclaude, adara, *casau* / *cadau* qu'ei l'equivalent deth ancian mot *òrt*, en èra pas atau ara Edat Mejana; *casau* qu'èra ua proprietat rurau non nòbla; en l'anciana parròpia de Cadaus, que i avè dus vilatges : Cadaus Devath e Cadaus Dessús (*Casalem inferiorem* e *Casalem superiorem*).

Patrici Pojada qu'a mau legit Grosclaude : *-s* finau qu'ei dens era prononciacion citada.

### Hereishet
Era prononciacion qu'ei [héré'chét] (grafia fonetica deths autors). Eras fòrmas ancianas que son : *de Fraxineto*, en latin, en 1387, *Frechet en Loron* en 1738, *Cazeaux-Dessus en Loron* en 1738, *Fréchet de Louron* en 1790. **I a pas d'article**.

Segon Dauzat, *Hereishet* que vien deth latin *fraxinetum*, « ensemble de hereishos ».

Segon Miquèu Grosclaude, *Hereishet* que vien deth latin *fraxinetum*, « lòc on i a hereishos ». Qu'ei era evolucion locau normau deth latin *fraxinetum*. Eth sufixe *-et* ei pas un diminutiu, qu'ei un sufixe collectiu vegetau.
### Anèra
Era prononciacion qu'ei [a'nèro] (grafia fonetica deths autors). Eras fòrmas ancianas que son : *Anera* en 1216, *de Anerano* en latin, en 1387, *Aneran en Loron* en 1671-1672, *Cazeaux-Dessus en Loron* en 1738, *Anéran-Camors* despuish qu'apleguèn eras duas comunas eth 9 de seteme de 1806.

Segon Dauzat, *Anèra* que vien benlhèu dera proposicion latina *ad* e de **Nerianum*, dab eth nom gallic d'òmi *Nerius*, dab eth sufixe *anum*.
Segon Negre e R. Aymard, citats per M. Grosclaude, *Anèra* que vien deth nom romanic d'òmi *Asnarius* dab eth sufixe *-anum*.

Segon Miquèu Grosclaude, era proposicion de Dauzat qu'ei estranha. Per era de Negre, *Asinarius* > *Aznar* > *Aner* qu'ei corrent ara Edat Mejana en Gasconha. E Grosclaude qu'escriu aqueras causas paradoxaus : aqueth shafre adreçat aths crestians acusats d'adorar un cap d'aso qu'ei citat peth prumèr còp per Tertullian cap a 200; e seré pas un pauc tard per eth sufixe *-anum* ? Eth nom deth mèste dera proprietat antica qu'ei mausegur, benlhèu *Aner*. Que i a un arreculament d'accent tonic.
### Camors
Era prononciacion qu'ei [ka'mous] (grafia fonetica deths autors). Eras fòrmas ancianas que son : *de Camorcio*, en latin, en 1387, *Camours* en 1767.

Segon Dauzat, per Camors (canton d'Àrreu) , eths *Camós* que son vilatges situats en arriba de flume; eth mot *camó* que representa un terren fertile, près deth gave (Palay); cf eth « ancian provençau » *cambon*.

R. Aymard que pensa era prumèra atestacion hornida per Lejosne, *De capite Montis* correspón ath site e qu'explica per « som deth mont » .

Segon Miquèu Grosclaude, era citacion de Lejosne qu'ei probablament ua faussa atestacion. Eths noms de tipe *Camous*, *Cambon*, *Chambon*, « terren fertile près d'ua aiga » que son explicats per eth gallic *cambo* (corba de flume). Que cau corregir aquera explicacion :
* Camors (Loron) ei pas briga sus ua aiga. Que'n es atau de plan de *cambons* lengadocians o *camons* gascons. Donc eth sens de « terren fertile » convien, mes pas totjorn près d'ua aiga;
* era finau *-rs* (redusida sovent a *-s*) qu'ei constanta; *-s* ei pas ua marca deth plurau. A partir dera fòrma *de Camorcio*, Grosclaude que tempta un *Camon* + nom d'òmi *Orsius*, mes que considèra era finau escura.

## Istòria
Era comuna qu'ei era fusion de Cadau e Eth Hereishet dab Anèra e Camors, en 1979.

## Administracion

## Demografia

* En  era populacion qu'èra de  abitants e era densitat qu'èra de  ab/km².

## Lòcs e monuments

## Personalitats ligadas dab era comuna

## Véder tanben
* Comunas deths Hauts Pirenèus

## Ligams extèrnes

## Nòtas